b'\n_START_ARTICLE_\nBiland\n_START_SECTION_\nDannelsen av biland\n_START_PARAGRAPH_\nOkkupasjon, samt krigf\xc3\xb8ring og handel har gjennom historien hatt avgj\xc3\xb8rende betydning for hvorvidt et omr\xc3\xa5de blir underlagt en annen stat. I historisk sammenheng er det verdt \xc3\xa5 merke seg at de fleste biland er \xc3\xb8yer eller \xc3\xb8ygrupper, som har blitt okkupert av diverse stormakter, hovedsakelig fra Europa. Et godt eksempel p\xc3\xa5 en slik stormakt er Storbritannia og det tidligere Britiske Imperiet, som kontrollerte en tredjedel av jordas landoverflate p\xc3\xa5 det meste. Mange av de bilandene som eksisterer i dag som ikke er underlagt Storbritannia tilh\xc3\xb8rer andre europeiske land, som Frankrike eller Nederland, som begge var sentrale i den europeiske oppdagelsestiden i det 15. \xc3\xa5rhundre.\n_START_SECTION_\nListe over avhengige omr\xc3\xa5der\n_START_PARAGRAPH_\nAlle nasjoners biland som ligger lengre s\xc3\xb8r enn 60 grader s\xc3\xb8r (i Antarktis) er enten ikke anerkjent internasjonalt, og/eller har en uklar konkret grense til et annet lands de facto-kontrollerte biland. Ubebodde territorier eller territorier uten permanent eller innf\xc3\xb8dt befolkning er merket med #-tegnet._NEWLINE_Listen inneholder flere biland som ikke er inkludert i FNs liste over ikke-selvstyrteomr\xc3\xa5der opplistet av FNs generalforsamling._NEWLINE_Flere politiske enheter har en spesiell posisjon innen anerkjennelse av internasjonale konvensjoner og avtaler. (eksempelvis \xc3\x85land kontra Finland, Hongkong og Macao kontra Folkerepublikken Kina, og Svalbard kontra Norge). Disse bilandene er ikke avhengige territorier i s\xc3\xa5 forstand, men spiller likevel den samme rollen i praksis.'